authors:
Николай Христов
Автор

description: За полицай на годината беше обявен Калин Литов от Главната дирекция "Борба с организираната престъпност" (ГДБОП). Тази дирекция получи и колективната награда.  Директорът на службата, главен комисар Ивайло Спиридонов: Абсолютно всички операции за нас са важни. Те са над...

title: Калин Литов от ГДБОП взе наградата "Полицай на годината"

maintext:
За полицай на годината беше обявен Калин Литов от Главната дирекция "Борба с организираната престъпност" (ГДБОП). Тази дирекция получи и колективната награда.
Директорът на службата, главен комисар Ивайло Спиридонов:
Абсолютно всички операции за нас са важни. Те са над 250 за годината и ако направите сметка на месец по колко операции сме правили, ще видите какви са били усилията на колегите.
9-годишният Дамян от Тутракан взе наградата за граждански принос към дейността на МВР заради стореното на 17 юли тази година, когато момчето намира портфейл с близо 2 000 лева и го връща на полицията, а след това собственикът на парите е установен:
Мама и тате ме учеха, че когато направя нещо, първо трябва да мисля, ако го направят на мен, как ще се чувствам - дали ще бъда нещастен, дали ще ми е гадно, дали ще съм щастлив.


description: На преден план излизат т.нар. "асиметрични рискове", когато със способностите на един човек било компютърни умения или действия, свързани с терористични актове, може да се застраши животът на цяла страна, може да се промени бъдещето на цяла страна. Това заяви в интервю за...

title: Йордан Божилов: От страните с военни конфликти тероризмът се пренася в Европа

maintext:
play
pause
stop
mute
unmute
max volume / Интервю на Даниела Якова с Йордан Божилов Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Йордан Божилов
На преден план излизат т.нар. "асиметрични рискове", когато със способностите на един човек било компютърни умения или действия, свързани с терористични актове, може да се застраши животът на цяла страна, може да се промени бъдещето на цяла страна. Това заяви в интервю за предаването "12+3" председателят на Софийския форум за сигурност. В коментар на темата за сигурността през 2016 година той подчерта, че на ситуацията не бива да се гледа само негативно:
Живеем в свят, който се характеризира с постоянна изменяемост, несигурност, неопределеност, комплексност. Тъй като ние не можем да променим този свят - това е логиката на развитието му - трябва да нагодим нашия начин на живот и да вземем необходимите предпазни мерки - хем да сме в крак с тенденциите, хем да предпазим себе си и близките си.
Можем да променим нашия подход към случващото се, към динамиката. Трябва да се научим да се справяме с предизвикателствата на този свят и да променим начина си на мислене - тероризмът не е единствено ангажимент на службите за сигурност, посочи още Божилов.
За периода 2013-2015 година терористичните актове са се увеличили два пъти и два пъти повече са жертвите, но повечето от тях са в пет страни, страни с напрежение и военни конфликти, отбеляза експертът:
Тенденцията, която ни заплашва, е, че като че ли тероризмът се пренася в Европа, а терористичните актове се извършват от радикализирани европейци, при това с най-обикновени средства.
В Европа не пристигат повече мигранти на глава от населението от САЩ, но САЩ разполагат със значително по-добра система за интеграция, изтъкна още в анализа си Йордан Божилов. Той обърна внимание на екоаспекта на сигурността:
Покрай терористичните актове забравихме, че глобалното затопляне, опустошаването на цели региони, навлизането на пустини генерира несигурност в цели региони, особено в Африка. Оттам се генерират конфликти, бежански вълни, които пак идват към Европа. Т.е. всяко едно нещо има импликация върху друг аспект на сигурността. Затова казвам, че бъдещите лидери трябва да гледат много по-широко на нещата.
Цялото интервю чуйте в звуковия файл.

fasttext_language: bg


description: Германската полиция съобщи, че седем мъже са направили опит да запалят бездомник на Коледа в метрото на Берлин. След като полицията  разпространила снимки и видеозапис на заподозрените, шестима от тях са се предали, съобщиха Асошиейтед прес и ТАСС, цитирайки германски медии....

title: Mъже направиха опит да запалят бездомник в метрото на Берлин

maintext: Германската полиция съобщи, че седем мъже са направили опит да запалят бездомник на Коледа в метрото на Берлин. След като полицията разпространила снимки и видеозапис на заподозрените, шестима от тях са се предали, съобщиха Асошиейтед прес и ТАСС, цитирайки германски медии. Седмият е бил задържан днес.Шестима от нападателите са от Сирия, а един от Либия, всички са влезли в Германия като бежанци. Част от тях са получили право на убежище, а молбите на останалите се разглеждат.. Няма официална информация за статута им.Полицията разглежда нападението, регистрирано от камерите за видеонаблюдение, като опит за убийство.


description: Във връзка с валежите от сняг през нощта са направени обработки със смеси срещу заледяване. Във всички райони на София са обработени улици и булеварди, по които се движи градския транспорт, Южната дъга на околовръстен път, както и основни улици в квартали. През нощта на терен са ...

title: Снегът в София се чисти, градският транспорт се движи нормално

maintext:
Във връзка с валежите от сняг през нощта са направени обработки със смеси срещу заледяване. Във всички райони на София са обработени улици и булеварди, по които се движи градския транспорт, Южната дъга на околовръстен път, както и основни улици в квартали. През нощта на терен са работили 150 снегопочистващи машини, съобщиха от Столичната община.
Продължават обработки срещу заледяване в някои от столичните райони.
Извършено е и избутване на снежна маса в районите Панчарево, Витоша и Подуяне. В планината Витоша е направено опесъчаване на пътищата „Драгалевци – Алеко” и „Бояна – Златни мостове”.
Продължава почистването на подходи към спирките на градския транспорт и подлези. Градският транспорт се движи по всичките си маршрути, извършват се почистванията на спирките и подходите към подлезите, възложила съм и почистване на тротоари, разчитам и собствениците на магазини да почистят пред тях, съобщи кметът на София Йорданка Фандъкова пред БНТ:
„След почистването, ще има машини в готовност. На фирмите за снегопочистване се плаща само за резултат, не за самото движение. Следим ги и с GPS. Санкциите са сериозни, ако не се свърши работата.
Столичният инспекторат контролира почистването на снега. Четири екипа на Звеното за аварийно-спасителни дейности към общината подпомага дейността.
От Столичната община напомнят на шофьорите да използват автомобилите си, оборудвани за движение при зимни условия и да карат внимателно.


description: Основният индекс на потребителските цени на Япония (изключвайки цените на свежите храни, но включвайки енергийните цени) се понижи през ноември с 0,4% на годишна база след аналогичен по сила спад и през октомври. По този начин основният CPI индекс остава на негативна територия за ...

title: Понижение на японските потребителски цени за девети пореден месец

maintext:
Основният индекс на потребителските цени на Япония (изключвайки цените на свежите храни, но включвайки енергийните цени) се понижи през ноември с 0,4% на годишна база след аналогичен по сила спад и през октомври. По този начин основният CPI индекс остава на негативна територия за девети пореден месец (от март насам), отразявайки все още слабото състояние на японската икономика.
Основният индекс на потребителските цени на мегаполиса Токио пък се понижи през декември с цели 0,6%, отбелязвайки най-солиден спад от февруари 2013 година.
Нивото на безработица пък нарасна слабо през ноември до 3,1% от 3,0% през предходните два месеца, но остава недалеч от 21-годишното дъно от 3 на сто, достигнато за пръв път през месец юли. Броят на заетите лица се понижи на месечна база с 0,2%, докато броят на безработните нарасна с 4,1% спрямо октомври, тъй като повече хора са започнали да се оглеждат за работа.
В същото време разходите на японските домакинства се свиха през ноември с 1,5% спрямо година по-рано и след техен спад с 0,4% през октомври, като и те отчитат понижение за девети пореден месец. Трябва да се има предвид, че потребителските разходи формират около 60% от икономиката на Япония.


description: Няма да се стигне до липса на лекарства по празниците. Това увери в предаването "Преди всички" председателят на Българския фармацевтичен съюз проф. Илко Гетов. Вчера от Съюза предупредиха за проблем с лекарствата, заплащани напълно или частично от НЗОК, след като Касата не...

title: Проф. Илко Гетов: Няма да се стигне до липса на лекарства по празниците

maintext:
play
pause
stop
mute
unmute
max volume / Интервю на Веселина Миланова с проф. Илко Гетов Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Няма да се стигне до липса на лекарства по празниците. Това увери в предаването "Преди всички" председателят на Българския фармацевтичен съюз проф. Илко Гетов. Вчера от Съюза предупредиха за проблем с лекарствата, заплащани напълно или частично от НЗОК, след като Касата не плати на аптеките дължимите суми за ноември:
Става въпрос за отчетния период 1-15 ноември, който е отчетен в НЗОК и е дължим за плащане 19-и, 20-и, 21-ви декември, съгласно договора, който се сключва между аптеките и РЗОК. За цялата страна за амбулаторно лечение фиксажът е една сума от порядъка на 31 милиона лева, която трябва да бъде платена в рамките на този тридневен срок. Съгласно разчетите на Касата, още от началото на месец октомври беше ясно, че този период е трудно да бъде платен в цял размер, тъй като се дължат пари за лекарства за онколечение на болниците. Още тогава ние започнахме да преговаряме за частично заплащане на този период, както се е случвало в последните 4 години.
По-късно вчера беше решено да бъде платено дължимото до края на годината:
Да, първо, предполагам, че уговорката ще бъде спазена и ще бъде платено на аптеките тази част, която е договорена, от сумата. Не очаквам да има каквито и да било проблеми със снабдяването с лекарства по празниците, тъй като ние веднага разпространихме съобщението и съответно нямаме отрицателна реакция от нашите колеги.
Още можете да чуете от интервюто в звуковия файл.


description: Темпото на растеж на банковото кредитиране за бизнеса в еврозоната се ускори през ноември спрямо месец по-рано при по-силен от очакваното растеж и на общата парична маса, показват данни на Европейската централна банка, които са пореден знак за продължаващо, макар и относително ...

title: Ускорен растеж на бизнес кредитирането в еврозоната през ноември

maintext:
Темпото на растеж на банковото кредитиране за бизнеса в еврозоната се ускори през ноември спрямо месец по-рано при по-силен от очакваното растеж и на общата парична маса, показват данни на Европейската централна банка, които са пореден знак за продължаващо, макар и относително сдържано подобрение на кредитирането в региона.
Банковите кредити за домакинствата в еврозоната нараснаха през ноември с 1,9% на годишна база след повишение с 1,8% месец по-рано (най-солидно повишение от 2011-а година насам), докато растежът на бизнес кредитите за нефинансовите компании се повиши от 2,1% до 2,2%, отчитайки най-солидно темпо на растеж от средата на 2009-а година.
В същото време растежът на паричната маса (индексът М3) в еврозоната се подобри до 4,8% спрямо година по-рано от 4,4% през октомври, като на тримесечна осреднена база индикаторът М3 се повиши през периода септември - ноември с 4,7% при очаквания за повишение с 4,6%. По този начин растежът на паричната маса продължава да надвишава прицелното ниво на ЕЦБ за повишение с 4,5%, което отговаря на мандата на Централната банка за ценова стабилност.
На заседанието през март тази година ЕЦБ предприе серия мащабни стимулиращи мерки в опит да увеличи кредитирането в еврозоната (увеличи месечния размер на програмата за "количествени улеснения" до 80 млрд. евро и намали основната репо лихва до 0,0%), като през юли банката стартира и нов кръг от много евтино кредитиране на търговските банки (т.нар. "TLTRO програма"), надявайки се това да доведе до нарастване на инвестициите и кредитите, което в крайна сметка да доведе до повишение на инфлацията и икономическия растеж. На последното за годината заседание в началото на декември, ЕЦБ удължи поне до края на 2017-а година действието на програмата за "количествени улеснения", макар и намалявайки нейния месечен обем до 60 млрд. евро.
Днешните данни подсказват, че основните условия за растежа на кредитирането в еврозоната остават относително благоприятни, предполагайки, че предприетите стимулиращи мерки от страна на ЕЦБ дават позитивен резултат.


description: Украинската полиция е арестувала 31-годишен мъж, обвинен за убийството на жена и дъщеря ѝ, който е заподозрян и за планиране на атака с камион, подобно на нападенията в Берлин и Ница, предаде Ройтерс. Полицията съобщи, че мъжът е убил двама души в село, намиращо се в южната част на...

title: Украинската полиция арестува мъж, заподозрян за планиране на атентат

maintext:
Украинската полиция е арестувала 31-годишен мъж, обвинен за убийството на жена и дъщеря ѝ, който е заподозрян и за планиране на атака с камион, подобно на нападенията в Берлин и Ница, предаде Ройтерс. Полицията съобщи, че мъжът е убил двама души в село, намиращо се в южната част на Одеския регион. След това е подпалил две къщи, избягал е с откраднат камион и се е укривал в изоставена къща, преди да бъде намерен от полицаите.
Приятел на арестувания е съобщил, че мъжът е възнамерявал да навлезе с камиона в голяма група хора. Говорителката на полицията в Одеса Альона Войтенко е заявила, че той е отправил заплаха с думите: "Одеса ще плаче, ще се врежа в града с камион".
При подобна атака срещу коледен базар в Берлин, само дни преди Коледа, загинаха 12 души, а 56 бяха ранени. Също при нападение с камион, на 14 юли във френския град Ница, бяха убити 86 души, а повече от 400 бяха ранени, припомня Ройтерс.


authors:
Живка Танчева
Автор

description: Каквото и да се случи, у българите винаги ще остане тежкото подозрение, че са измамени от политиците си. Крайно време е управляващите да се замислят защо, пише в едно от есетата си за Дойче веле Мирела Иванова.С нея разговаряме и за: 10 години България в Европейския съюз....

title: Надявам се светът да се успокои през 2017-а

maintext:
Каквото и да се случи, у българите винаги ще остане тежкото подозрение, че са измамени от политиците си. Крайно време е управляващите да се замислят защо, пише в едно от есетата си за Дойче веле Мирела Иванова.
play
pause
stop
mute
unmute
max volume / Интервю на Живка Танчева с Мирела Иванова Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
С нея разговаряме и за: 10 години България в Европейския съюз. Поетесата, драматург на Народния театър "Иван Вазов" в София.
Много неща се промениха за тези 10 години. За мен Европа беше и си остана символно място на свободата, на цивилизацията и естествено голямата ми радост беше, че умножихме своята свобода – влизайки в Европа, каза Мирела Иванова.
Мирела Иванова: „Площад „България” и премиерата на книгата в Пловдив за мен бяха истинско празнично събитие. От тогава се промениха доста неща – например се промени моето работно място - след 20 г. като главен уредник на къщата-музей „Иван Вазов” аз пресякох булеварда и вече съм драматург на Народния театър „Иван Вазов”. Така че се радвам на тази жива промяна и за мен това е най-красивото коледно предизвикателство и подарък. Ще се опитам са бъда също толкова полезна и с думите, и с присъствието си, и в книгите, и в театъра. Надявам се, че светът през 2017-та, която идва ще се успокои поне мъничко, ще се успокои с повече разум и мъдрост от страна на всекиго и нашата страна, защото виждаме, че непрекъснато избухват огнища на напрежение. Слава Богу, то остава все още в сферата на думите и дано да остане там.
10 години България в Европейския съюз – мисля, че това е едно важно събитие, една важна годишнина, колкото да сме недоволни и колкото и да не я осъзнаваме, 10 г., в които не сме успели дори да свикнем с мисълта за значението на членството ни в ЕС. Все още го възприемаме по един простодушен и наивен начин, колебаем се, но това е насъщно важен избор за нашата страна и слава Богу той се осъществи и вече 10 г. ние сме там, където сме и където трябва да бъдем – в Европа. Мисля, че за мен, пък и за всеки мислещ българин това е ясен знак за цивилизационен избор, за ценностен избор, а естествено от нас самите зависи доколко ние ще преработим по правилния начин този избор. Много неща се промениха. За мен Европа беше и си остана символ на място на свободата и естествено голямата ми радост беше умножихме така да се каже своята свобода, влизайки в Европа и на избор, и на предприемчивост, за съжаление все още неосъзнато напълно и не съвсем масово.
Убедена съм, че Германия ще се справи, както винаги се е справяла, защото там има дух, дисциплина, ред и законност. Хората вече са възпитани в обществено мислене така да се каже. Те могат да участват и в общите дела. Овладян е до голяма степен личният им егоизъм.
Ангела Меркел поема отговорността за своята страна, донякъде пое и отговорността и за Европа. Не може само един човек да бъде виновен, да бъде упрекван за всичко, което се случва в останалите. Ние тук също имаме навика да персонализираме политиката, да натоварваме с любов и омраза една фигура, без да си даваме сметка, че и ние имаме своите заслуги за случващото се.
Трудно ми е да пророкувам как ще продължи да се движи Европа без присъствието на Великобритания, защото са намесени твърде много фактори, които засега са необозрими. В края на краищата видяхме също един много граничен бих казала емоционален избор. Надявам се, че разделянето на Великобритания от Европа ще мине спокойни и без особени щети нито за Европа, нито за Великобритания. ЕС все пак е едно сдружение на свободната воля и след като половината от британците направиха този избор всички останали са длъжни да се съобразят. Всъщност, всичко предстои. Когато е направено цивилизовано и с разум тогава може би няма да има чак толкова щети нито за едната, нито за другата страна, иначе Великобритания си остава в Европа, макар и на своя обетован остров.


description: В коментар на събитията и процесите, белязали изминаващата година и отразени в огледалото на медиите, проф. Ивайло Знеполски открои очерталата се криза на политическия модел в България: През тази година, на фона на едно по-скоро успешно управление по моите преценки - без...

title: Проф. Ивайло Знеполски: През 2016-а ясно се очерта криза на политическия модел

maintext:
play
pause
stop
mute
unmute
max volume / Интервю на Снежана Иванова и Лъчезар Цветков с Ивайло Знеполски Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
В коментар на събитията и процесите, белязали изминаващата година и отразени в огледалото на медиите,открои очерталата се
През тази година, на фона на едно по-скоро успешно управление по моите преценки - без особени гафове, с постижения в определени сфери и с опити за реформи в други сфери - тоест това е едно българско правителство, което - на фона на всички останали български правителства - работеше сравнително добре, и въпреки това не можа де си изкара мандата.
Значи има нещо, което в дневния ред на обществото и в механизмите на селекция и упражняване на властта вече е остаряло, не върши работа и осъзнаването на това трябва да доведе до коренна промяна в самата политическа система, както и в нагласите на политиците.
Стигаме до този извод - че нещо приключи и трябва да отворим една нова страница, да подредим по нов начин и политическата си система, и начина на управление, обобщи Ивайло Знеполски. Той отбеляза, че има криза на демократичното представителство и предстои да се търсят нови решения:
Ние трябва да се запитаме какви са механизмите, по които представителството на различни гласове, но не само на различни гласове, а на гласовете, които могат да бъдат най-полезни на обществото, могат да бъдат представени.
Проф. Знеполски изтъкна, че при търсенето на решения има разделителна линия:
Тъй като ние сме на този кръстопът, единият кръстопът е да се опитаме да усъвършенстваме демокрацията, а другият - да тръгнем по лесния път на "мнозинството има право", "мълчаливото мнозинство има право", да решаваме проблемите с референдуми и да търсим силна личност, която да тропне по масата и да каже какво да правим. Това е една много разделна линия, която се очерта през тази година.
Ивайло Знеполски отбеляза още, че тези процеси са глобални и отразяват задълбочаващото се разделение на обществата в целия свят. Наред с това анализаторът предупреди, че има скрити опасности и е необходимо да се разбере, че: Тиранията на мнозинството, което е фрустрирано, недоволно и с право очаква нещо по-добро, може да доведе до много по лоши последствия.
Социалната завист не води никога до добри решения, подчерта Ивайло Знеполски.
По отношение на медийната среда проф. Знеполски отбеляза, че често публиката остава дезориентирана сред огромния поток от информацията, а ясно заявена позиция на медиите липсва:
Медиите общо взето успяват успешно да отразят хронологията на случващите се неща, но, за съжаление, доста рядко отиват в дълбочина да дадат интерпретации и да изяснят, да разберат какво се крие зад видимо случващото се. Нещо повече - видимо случващото се се представя като същественото, което, разбира се, води до известно объркване. Мисля, че и наложилата се позиция за обективност, особено в националните медии, се разминава малко със същността на разбирането на информацията като обективен процес. Обективността у нас се разбира обикновено като равнопоставеност на всички гласове, които се чуват в публичното пространство, и някакъв страх или колебание да не би да се вземе страна, да не би да се помисли, че медията по-скоро защитава единия лагер или другия лагер, което пречи да се установи йерархия на събитията и йерархия на ценностите - тоест не можем да разберем в един дебат далия единият има право, в какво се състои неговото право, в какво се състои грешката на другия, дали това, което важно за обществото заслужава повече ефирно или друго време.
Цялото интервю чуйте от звуковия файл.


description: Еврото се понижи обратно под 1,0400 долара за пръв път от седмица насам с оглед на продължаващото общо поскъпване на зелените пари към близо 14-годишни върхове. Подкрепа за щатския долар оказват поредни силни икономически данни от САЩ (ръст на потребителското доверие през...

title: Еврото губи позиции след спад на доходността на германските облигации

maintext:
Еврото се понижи обратно под 1,0400 долара за пръв път от седмица насам с оглед на продължаващото общо поскъпване на зелените пари към близо 14-годишни върхове.
Подкрепа за щатския долар оказват поредни силни икономически данни от САЩ (ръст на потребителското доверие през декември към 15-годишен връх), които сякаш потвърждават спекулативните очаквания за по-силен растеж на американската икономика и на инфлацията по време на президентството на Доналд Тръмп, което да доведе до по-агресивно повишение на основната лихва на Федералния резерв.
Днес индексът на долара спрямо останалите шест основни валути поскъпва с 0,48% към 103,56 пункта, доближавайки 14-годишния връх от 103,65 пункта (най-високо негово ниво от януари 2003-а година), ударен на 20-ти декември.
В същото време еврото се намира под натиск от продажби в резултат на понижение на доходността на немските държавни облигации, тъй като инвеститорите отново започнаха да гледат на дълговите книжа на Германия като на "инвестиция - убежище" с оглед на опасенията относно бъдещето на италианската проблемна банка Monte dei Paschi di Siena. По-рано през деня доходността на 10-годишните немски книжа падна до 7-седмично дъно от 0,18%, докато доходността на аналогичните облигации на САЩ се търгуваше около 2,55%. Това доведе до разширяване на лихвения диференциал между двете водещи книжа към нов исторически връх от 237 пункта (лихвата на американски книжа е с 2,37% над тази на немските), което от своя страна допринесе за понижение на еврото с 0,6% към 1,0387 долара - недалеч от 14-годишното дъно от 1,0352 долара, ударено на 20-ти декември.


description: Румънският президент Клаус Йоханис отхвърли кандидата на социалдемократите за премиер. 52-годишната Севил Шайдех щеше да стане първата жена мюсюлманка министър-председател на страната. Анализирах аргументите за и против и реших да не приема това предложение, каза...

title: Румънският президент отхвърли кандидата на социалдемократите за премиер

maintext: Президентът на Чехия Милош Земан се обяви "против" настаняването в страната на мигранти от мюсюлмански държави. В традиционното коледно обръщение на държавния глава към нацията той подчерта заплахата от тероризма, която рязко ще се засили в случай на формиране на ислямска общност в страната, предаде ТАСС. Днес вече никой не се съмнява във връзките..


description: Световната здравна организация /СЗО/ обяви, че е завършило изпитанието на експериментална ваксина срещу вируса Ебола със 100 процента ефективност. Съобщението е публикувано на сайта на организацията. Нито един случай на зараза не е регистриран 10 дни, след като повече от 5...

title: Има ваксина срещу Ебола

maintext:
Световната здравна организация /СЗО/ обяви, че е завършило изпитанието на експериментална ваксина срещу вируса Ебола със 100 процента ефективност. Съобщението е публикувано на сайта на организацията.
Нито един случай на зараза не е регистриран 10 дни, след като повече от 5 хиляди души са били ваксинирани в Гвинея. Епидемията избухна там през 2013 година и се разпространи и в други страни от Западна Африка, като причини смъртта на 11 хиляди души.


description: Броят на американците, попълнили молби за помощ при безработица, се повиши изненадващо силно до 6-месечен връх, но въпреки това остава в нива, отговарящи на стабилно подобрение на трудовия пазар в САЩ. Заявките за социални помощи при безработица за седмицата до 17-и декември...

title: Рязко повишение на молбите за помощи при безработица в САЩ до 6-месечен връх от 275 хиляди

maintext:
Броят на американците, попълнили молби за помощ при безработица, се повиши изненадващо силно до 6-месечен връх, но въпреки това остава в нива, отговарящи на стабилно подобрение на трудовия пазар в САЩ.
Заявките за социални помощи при безработица за седмицата до 17-и декември нараснаха с цели 21 000 до 275 000 (най-високо ниво от юни насам), при очаквания на финансовите пазари за доста по-скромно повишение до 257 000, показва проучване на Департамента по труда.
Въпреки техния солиден скок молбите за помощи при безработица остават под важното ниво от 300 000 за 94-та поредна седмица, като това е най-продължителният период на ниски заявки за социални помощи от 1970 година насам, когато обаче населението и работната сила в САЩ бяха далеч по-малки по размер.
На четириседмична осреднена база молбите за социални помощи за седмицата до 17-и декември се повишиха с 6000 до 263 750 броя, задържайки за 92-ра поредна седмица под важното ниво от 300 000.
Продължаващите молби за помощи при безработица (за повече от една седмица) за седмицата до 10-и декември се повишиха с 15 000 до 2,04 милиона, след като няколко седмици по-рано (през седмицата до 5-и ноември) те се понижиха малко под психологическата бариера от 2 млн. броя за пръв път от средата на 2000 година.


authors:
Пламен Христов - Кор. На Бнр В Ловеч
Автор

description: Община Ловеч е първата, която официално отпада от списъка на 36-те общини, обявени от Министерството на финансите в несъстоятелност. Разчетите на финансовото министерство показват, че общината е постигнала определени положителни резултати. Според градоначалника Корнелия...

title: Ловеч излезе от списъка на общините в несъстоятелност

maintext:
Община Ловеч е първата, която официално отпада от списъка на 36-те общини, обявени от Министерството на финансите в несъстоятелност.
Разчетите на финансовото министерство показват, че общината е постигнала определени положителни резултати.
Според градоначалника Корнелия Маринова това се дължи на стриктна финансова дисциплина. Тя очаква през следващата година общината да е с положително финансово салдо.
През 2016 година община Ловеч е договорила над 21 милиона лева допълнителни средства, които ще се използват за мащабни ремонти и саниране на жилищни сгради.
Осигурени са били и близо 800 хиляди лева, с които са изплатени финансовите корекции по проекти.
С 20 на сто са се увеличили приходите от местни данъци в община Троян за последните пет години, въпреки че ставките на налозите не са вдигани и не се планира да се увеличават. Приходите от местни данъци в общината са се увеличили с над 400 хиляди лева, съобщи кметът Донка Михайлова. По думите й това се дължи на подобрената събираемост и високата бюджетна дисциплина.
Михайлова допълни, че през последните пет години някои от данъчните ставки дори са били намалени. Данъкът на МПС е бил редуциран с 14 процента, а патентният данък - двукратно с по пет процента.
Единственото увеличение, което планира община Троян, е върху таксата битови отпадъци.


authors:
Ива Антонова - Кор. На Бнр Във Враца
Автор

description: Враца е в траур днес заради кончината на митрополит Калиник. Патриарх Неофит и архиереи на Българската православна църква ще присъстват на погребението във Враца.В памет на Врачанския владика днес са отменени публичните тържества на територията на община Враца. Флаговете на...

maintext:
Враца е в траур днес заради кончината на митрополит Калиник.
Патриарх Неофит и архиереи на Българската православна църква ще присъстват на погребението във Враца.
В памет на Врачанския владика днес са отменени публичните тържества на територията на община Враца. Флаговете на всички административни сгради, трябва да бъдат свалени наполовина. Опелото и погребението на митрополит Калиник, ще се състоят в Митрополитската църква "Свети Николай" в града, където има гробове и на други врачански владици.


description: Градският транспорт в София се движи нормално по всичките си маршрути. В столицата след полунощ във връзка с ниските температури и снеговалеж са започнали обработки чрез разпръскване на смеси срещу заледяване. Приоритетно се обработват улици и булеварди, по които се движи...

title: Градският транспорт се движи нормално, пръска се срещу заледяване

maintext:
Градският транспорт в София се движи нормално по всичките си маршрути. В столицата след полунощ във връзка с ниските температури и снеговалеж са започнали обработки чрез разпръскване на смеси срещу заледяване. Приоритетно се обработват улици и булеварди, по които се движи градския транспорт и опасни и стръмни участъци от пътната мрежа във всички райони на града.
Работата продължава, като към момента на терен са 35 от снегопочистващите машини. Смеси срещу заледяване се разпръскват на Южната дъга на Околовръстен път. Опесъчаване е направено на планинските пътища във Витоша: "Бояна - Златни мостове" и "Драгалевци - Алеко".


description: Земетресение с магнитут 5.6 по Рихтер е било регистрирано в 1:20 ч. в сряда в района на Вранча, Румъния. По данни на Европейския сеизмологичен център епицентърът е на 154 км северно от Букурещ, на 100 км дълбочина.Трусът е усетен и у нас, основно по високите етажи на населените места в...

title: Земетресение с магнитут 5.6 по Рихтер в района на Вранча

maintext:
Земетресение с магнитут 5.6 по Рихтер е било регистрирано в 1:20 ч. в сряда в района на Вранча, Румъния. По данни на Европейския сеизмологичен център епицентърът е на 154 км северно от Букурещ, на 100 км дълбочина.
Трусът е усетен и у нас, основно по високите етажи на населените места в Северна България, съобщиха за Българското национално радио от Националния институт по геофизика към БАН. Дежурният сеизмолог Илияна Попова успокои, че земетресения с подобна сила нямат разрушителен ефект. По думите й земетресенията във Вранча обичайно се усещат на обширна територия, заради голямата дълбочина на епицентъра.
Дежурният сеизмолог в Националния институт по геофизика Илияна Попова обясни, че подобни трусове нямат потенциал да нанасят сериозни материални щети:
Освен у нас трусът бе усетен в Молдова и Западна Турция. Няма данни за щети и в Букурещ, който е на около 150 километра южно от епицентъра.
Вранча, където се събират три тектонични плочи, е един от най-активните сеизмични райони в Европа. През 1977 година земетресение с магнитуд над 7 по Рихтер отне живота на 1 500 души, сред тях и десетки жители на Свищов.


description: Няма признаци, че заподозреният за терористичната атака в Берлин на 19-и декември е имал мрежа от контакти в Италия. Това обяви италианският премиер Паоло Джентилони в отговор на журналистически въпрос за тунизиеца Анис Амри. Той беше застрелян край Милано четири дни след...

title: Няма данни Анис Амри да е бил свързан с престъпна мрежа в Италия

maintext:
Няма признаци, че заподозреният за терористичната атака в Берлин на 19-и декември е имал мрежа от контакти в Италия. Това обяви италианският премиер Паоло Джентилони в отговор на журналистически въпрос за тунизиеца Анис Амри. Той беше застрелян край Милано четири дни след атаката.
Полицията разследва дали Амри е търсил подслон в Италия, или всъщност е опитвал да достигне друга страна.


description: Откриха и втората черна кутия на разбилия се руски самолет Ту-154. Първата черна кутия на разбилия се край Сочи самолет вече е доставена в Москва. Външното й състояние е добро и експерти предполагат, че данните в нея ще бъдат разчетени лесно. Ако обаче има проблем, разшифровката...

maintext:
Откриха и втората черна кутия на разбилия се руски самолет Ту-154.
Първата черна кутия на разбилия се край Сочи самолет вече е доставена в Москва. Външното й състояние е добро и експерти предполагат, че данните в нея ще бъдат разчетени лесно. Ако обаче има проблем, разшифровката може да отнеме и месец.
Втората черна кутия също е намерена, очаква се да бъде извадена.
Работните хипотези за причините за инцидента са: грешка на пилота, технически проблем, зареждане с некачествено гориво и претоварване.
До момента са открити телата на 16 загинали. Според руски медии, по тях, а също и по останките на самолета, не са открити следи от експлозив. При катастрофата загинаха 92 души, сред тях част от популярния хор на руската армия.


authors:
Пенка Ненчева
Автор

description: Времето, прекарано със семейството и приятелите, е едно от любимите неща на хората през коледните празници. Това потвърждава проучване на агенция YouGov в Европа, Австралия и Съединените щати. Има обаче и много различия в празнуването между отделните държави.Според британците...

title: За европейците най-ценно е времето, прекарано със семейството и приятелите по Коледа

maintext:
Времето, прекарано със семейството и приятелите, е едно от любимите неща на хората през коледните празници. Това потвърждава проучване на агенция YouGov в Европа, Австралия и Съединените щати. Има обаче и много различия в празнуването между отделните държави.
Според британците например, коледната вечеря, подаръците и почивката са следващите три любими неща, свързани с Коледа. Във Франция, Италия и Швеция се наслаждават повече на коледните светлини, отколкото на почивните дни.
Най-големите почитатели на Коледа се оказват германците, където близо 70 на сто от населението няма търпение празненствата да започнат. По този показател французите са най-малко въодушевени - едва 34 на сто.
Голяма част от европейците обаче изказват опасение, че Коледа е станал прекалено материалистичен празник. Голямото мнозинство от испанците, французите и британците смятат, че по тези празници прекалено много се съсредоточаваме върху вещите като подаръци.


description: Ограничено е движението на всички моторни превозни средства през Троянския проход.Поради снегопочистване е ограничено движението на тежкотоварни автомобили над 12 тона по автомагистрала „Хемус“ в посока Варна, както и от пътен възел "Коритна" до Севлиево, където...

title: Временни ограничения по пътищата заради снегопочистване

maintext:
Ограничено е движението на всички моторни превозни средства през Троянския проход.
Поради снегопочистване е ограничено движението на тежкотоварни автомобили над 12 тона по автомагистрала „Хемус“ в посока Варна, както и от пътен възел "Коритна" до Севлиево, където снежната покривка е достигнала 20 см.
Временно е ограничено движението на камиони над 12 тона и по автомагистрала „Хемус“ в участъка София-Ябланица, в посока Варна, както и по пътя Пирдоп-Долно Камарци.
Поради снегопочистване в област Ловеч е ограничено движението на камиони над 12 тона и по пътя Българене-Луковит.


description: В навечерието на Коледа сираче от Хасково сбъдна своя мечта – да бъде поне за малко принцеса като звездата от "Евровизия" Крисия и да има червена рокля като нейната. Останала без родители Мария живеела на улицата, като се изхранвала от кофите за смет. От септември...

title: Сираче от Хасково получи от Крисия рокля-мечта

maintext:
play
pause
stop
mute
unmute
max volume / Репортаж на Дора Атанасова и Петър Петров Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
С нея сме идеални приятели. Споделяме си всякакви неща. Например тайни. На мен много ми е жал за Мими, но нашият клас е нейното семейство. Ние обичаме Мими. Мими е много добра и с топло сърце. Мимито е изпаднала в беда и нашият клас се опитва да ѝ помогне.
А цветът на нейната душа е златен. Тя е много красива – и отвътре, и отвън.
Запознахме се със съдбата на това дете, направихме този жест към него, който е малък, но се надяваме да сме му доставили голямо удоволствие.
В навечерието на Коледа сираче от Хасково сбъдна своя мечта – да бъде поне за малко принцеса като звездата от "Евровизия" Крисия и да има червена рокля като нейната.Останала без родители Мария живеела на улицата, като се изхранвала от кофите за смет. От септември момиченцето е настанено в защитено жилище и записано да учи във втори клас. Нейният съученик Кристиян, който се сближил с мълчаливата и тревожна Мария, узнал за желанието ѝ да има рокля като на Крисия:Кристиян е научил, че не е важно дали си красив отвън, важен е цветът на душата ти:Историята на Мария и нейното тайно желание стигнали до Крисия и семейството ѝ. Решили да подарят мечтаната рокля. Майката на Крисия Ангелина сподели:Как родители, учители и директорът на училище "Васил Левски" сбъднаха мечтата на Мария слушайте в звуковия файл.


description: Търговията на европейските фондови пазари е доста вяла и в малки обеми след края на коледните празници при липсата на важни икономически данни или на корпоративни новини. Борсата в Лондон ще остава затворена за коледната ваканция и във вторник. Общият индекс Stoxx Europe 600 се...

title: Вяла търговия на европейските борси след коледните празници

maintext:
Търговията на европейските фондови пазари е доста вяла и в малки обеми след края на коледните празници при липсата на важни икономически данни или на корпоративни новини. Борсата в Лондон ще остава затворена за коледната ваканция и във вторник.
Общият индекс Stoxx Europe 600 се повишава с 0,15% и остава да се търгува недалеч от неговия връх от 361,32 пункта, достигнат точно преди седмица (на 20-и декември) – най-високо ниво от 4-ти януари насам.
Немският фондов индекс DAX се повишава с 0,11% с поглед обратно към тазгодишния връх около 11 480 пункта, ударен на 21-ви декември, а френският индекс CAC40 се повишава с 0,06%.
Погледът на малкото на брой инвеститори продължава да бъде насочен към проблемната италианска банка Monte dei Paschi di Siena (BMPS) и очакваната държавна подкрепа за третия по големина кредитор в страната. Според ЕЦБ капиталовият недостиг на BMPS е нараснал до 8,8 млрд. евро спрямо досега очакваните 5 млрд. евро. В същото време президентът на Бундесбанк Йенс Вайдман подчерта, че плановете за официална държавна помощ е необходимо да бъдат одобрени от официалните власти на ЕС, за да се гарантира, че няма да бъдат нарушени приетите преди време европейски правила при спасяване на закъсали финансови институции.
От петък насам акциите на BMPS са изтеглени от търговия, след като италианският пазарен регулатор Consob обяви, че това положение ще остане в сила, докато не станат ясни условията по държавния спасителен план. Част от останалите италиански банки обаче се намират под натиск от продажби, като акциите на Banco Popolare се понижават с 2,05%, а на Banca Popolare di Milano – с 2,35%, докато общият европейски банков индекс се понижава с 0,2%.
Анализаторите твърдят, че сега европейският банков сектор е в по-добро здраве в сравнение с преди година, но инвеститорите все още трябва да бъдат внимателни. Ние със сигурност сме в много по-добра позиция, отколкото по същото време миналата година, защото имаме малко повече сигурност, особено по отношение на капиталовата позиция на много различни банки в Европа, заяви в интервю за CNBC Максимилиан Кюнкел – инвестиционен стратег в UBS Wealth Management. Но в края на краищата, аз мисля, че общата картина е все още такава, че ние сме неутрални по отношение на банковия сектор, допълни той.
В същото време акциите на Parmalat поскъпват с близо 10%, надхвърляйки ценовата оферта от 2,8 евро за една акция, отправена от френската компания Lactalis за покупката на италианския хранителен гигант. Това допринася за предпазливо повишение с 0,1% на общия фондов индекс MIB на борсата в Милано.


description: Индиректно докладът на европейските прокурори повдига много важния въпрос за мястото на прокуратурата. Въпрос, който през последните 25 години с различна динамика беше обсъждан или избягван в публичното пространство. Това мнение изрази в предаването "Преди всички"...

title: Биляна Гяурова: Европрокурорите препоръчват експертен и неемоционален дебат за мястото на прокуратурата

maintext:
play
pause
stop
mute
unmute
max volume / Интервю на Силвия Великова с Биляна Гяурова-Вегертседер Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Биляна Гяурова-Вегертседер
Индиректно докладът на европейските прокурори повдига много важния въпрос за мястото на прокуратурата. Въпрос, който през последните 25 години с различна динамика беше обсъждан или избягван в публичното пространство. Това мнение изрази в предаването "Преди всички", председател на УС на Българския институт за правни инициативи. По думите й, конкретни препоръки като отправените в доклада, не сме виждали в докладите по Механизма за сътрудничество и проверка. Този доклад е с една степен по-малко абстрактен, защото предлага конкретни мерки, смята тя.
Анализът на европейските прокурори, посветен на българската прокуратура, според Гяурова акцентира върху няколко важни момента, сред които нуждата от по-висока отчетност и прозрачнтост на работата на прокуратурата и главния прокурор пред народното събрание, плюс увеличаване на вътрешната отчетност. В доклада се подчертава и възможността работата на Националната следствена служба да бъде откъсната от опеката на главния прокурор, както и главният прокурор да бъде разследван от независимо лице на висша длъжност извън системата на прокуратурата. Визира се още временно отстраняване от длъжност на главния прокурор, докато трае разследването и решението за това да се взема с обикновено мнозинство от Висшия съдебен съвет, допълни Биляна Гяурова:
Всички тези елементи, които са разгледани доста обстойно в доклада, съвсем сериозно и индиректно повдигат въпроса колко е важно да се започне сериозен, експертен, неемоционален и ненападателен разговор за това къде трябва да бъде поставена прокуратурата.
Гяурова изтъкна, че тайминтгът на самия доклад е бил както удачен, така и неособено удачен, защото сме в политическа ситуация, пълна с много неизвестни, и това до голяма степен блокира държавната машина.
Цялото интервю чуйте в звуковия файл.


description: Бившият шампион Щефан Крафт от Австрия се поздрави с победата на първото състезание от веригата "Четирите шанци" по ски скок, докато лидерът за Световната купа - словенецът Домен Превц, изглежда като отпаднал от битката за титлата заради изоставане от повече от 50 точки.Крафт...

title: Владимир Зографски отпада в Оберстдорф

maintext:
Бившият шампион Щефан Крафт от Австрия се поздрави с победата на първото състезание от веригата "Четирите шанци" по ски скок, докато лидерът за Световната купа - словенецът Домен Превц, изглежда като отпаднал от битката за титлата заради изоставане от повече от 50 точки.
Крафт си гарантира днес 308.0 точки, след като даде най-дългия скок за деня от 139 метра, както и от 134.5 метра във втория скок. Това е пета победа за Крафт в кариерата, която първа е на същата шанца в Оберстдорф през 2014-2015, когато той взе короната на веригата "Четирите шанци".
Полякът Камил Стох остана на 2-о място с 305.2 точки (137.0 метра в първия и 135 метра във втория скок). Третата позиция днес остана за Михаел Хайбьок от Австрия, който стъпи на подиума с 296.2 точки (135.0 метра в първия и 133.0 метра във втория скок).
Носителят на титлата от миналата година Петер Превц - най-големият от тримата братя словенци, е на 10-о място с 281.1 точки. Най-малкият от тримата Превц- Домен, който има четири победи от началото на сезона, финишира на 26-о място с 53.3 точки по-малко от актива на Крафт.
Българинът Владимир Зографски отпадна още след първия скок, след като се нареди на 45-о място със скок от едва 116 метра или 107.6 точки.


authors:
Даниела Найденова
Автор

description: В първия ден от новата 2017 година имаме отличен повод да ви срещнем с цигуларя, диригента и композитора Мартин Пантелеев и това е неговата поредна изява на родната ни сцена. На 1 януари той ще застане пред Фестивалния симфоничен оркестър като диригент и заедно ще сътворят в...

title: С Мартин Пантелеев отблизо

maintext:
В първия ден от новата 2017 година имаме отличен повод да ви срещнем с цигуларя, диригента и композитора Мартин Пантелеев и това е неговата поредна изява на родната ни сцена. На 1 януари той ще застане пред Фестивалния симфоничен оркестър като диригент и заедно ще сътворят в Националния дворец на културата един празник за душата и сърцето – новогодишния концерт, превърнал се вече в 30-годишна прекрасна традиция! В програмата ще звучат творби от Панчо Владигеров, Любомир Пипков, Александър Глазунов, Михаил Иванович Глинка, Сергей Рахманинов, Игор Стравински, Йохан Непомук Хумел, Ленард Бърнстейн, Оскар Бьоме, Джордж Гершуин и Артуро Маркез, а самият диригент успя да отдели от репетиционното си време специално за слушателите на програма „Христо Ботев“. Ще разберете на какво държи в общуването с оркестъра и солистите, какво би искал да сподели с публиката в залата, каква е неговата цел, в какво вярва и как ще продължи новата му творческа година.
play
pause
stop
mute
unmute
max volume / Чуйте интервюто с Мартин Пантелеев Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin


description: Песента "Тиха нощ, свята нощ" навършва 200 години. Свещенникът Йозеф Мор пише текста през декември 1816 г. първоначално за себе си, а мелодията се появява 2 години по-късно, през 1818 г.  От пет години най-коледната песен е обявена от ЮНЕСКО за нематериално наследство на Австрия....


authors:
Кремена Данева - Кор. На Бнр В Пловдив
Автор

description: Коледната атмосфера на пловдивския квартал "Капана" заплени много от жителите и гостите на града. Само за няколко години интересът към  "Капана" се увеличи - той стана едно от любимите пловдсивски пространства. Пълно е с млади хора, нови идеи. Има все повече хубави...

title: Все повече гости са привлечени от "Капана" в Пловдив

maintext: Над 2 хиляди саудитци се бият зад граница на страната на джихадистки групировки, обяви вътрешното министерство на арабската страна. Пред местното издание "Ал-Хаят" говорителят на министерството в генерал Мансур ат-Турки , съобщи, че повече от 70% от тези хора се намират в Сирия. Още 147 души са в Йемен, а за други 31 се смята, че са заминали за..


description: Шиндзо Абе стана първият премиер на Япония, който се поклони в мемориала на загиналите при атаката на японската авиация срещу американската база в Пърл Харбър на 7 декември 1941 г.  Като министър-председател на Япония изразявам моите искрени и безкрайни съболезнования за...

title: Японският премиер се поклони в мемориала на загиналите в Пърл Харбър

maintext:
Шиндзо Абе стана първият премиер на Япония, който се поклони в мемориала на загиналите при атаката на японската авиация срещу американската база в Пърл Харбър на 7 декември 1941 г.
Като министър-председател на Япония изразявам моите искрени и безкрайни съболезнования за душите на тези, които загубиха живота си тук, за душите на всички смели мъже и жени, чийто живот бе погубен във войната, започнала на това място, и за безбройните й невинни жертви. Не бива да повтаряме ужасите на войната. Това е свещен обет на японския народ, заяви Абе.
Агенциите обръщат внимание на това, че Шиндзо Абе внимателно е подбирал думите си и не е поднесъл извинение за японското нападение, което струва живота на 2 500 американски военнослужещи.
Съюзът между Съединените щати и Япония след 1945 доказа, че може да се постигне повече чрез мир, отколкото чрез война, подчерта американският президент Барак Обама.
Визитата на Абе в Пърл Харбър се възприема като символична демонстрация на силата на двустранните отношения, по-малко от месец преди в Белия дом да влезе Доналд Тръмп.
Абе вече се срещна с Тръмп през ноември и след разговора го нарече "лидер, на когото може да се има доверие".


authors:
Даниела Костова - Кор. На Бнр В Ямбол
Автор

description: По-висока такса смет ще плащат жителите на Ямбол през следващата година. За фирмите повишението също е с близо 1 промил. За 2017 година за жилищните имоти промилите да са 3.20, а за нежилищните - 5.23, гласуваха общинските съветници на последната си сесия. Против повишението бяха само...

title: Такса смет в Ямбол се повишава

maintext:
По-висока такса смет ще плащат жителите на Ямбол през следващата година. За фирмите повишението също е с близо 1 промил.
За 2017 година за жилищните имоти промилите да са 3.20, а за нежилищните - 5.23, гласуваха общинските съветници на последната си сесия. Против повишението бяха само седемте съветници от БСП.
Кметът на Ямбол Георги Славов мотивира искането за увеличението:
Такса смет не е вдигана от 2012 година. За тези години всички разходи в реалния живот са се повишили и то не малко. За миналата година план сметката ни за битовите отпадъци е била 4,6 милиона, за следващата предлагам на Общинския съвет да бъде с 500 000 завишение.
Преди сесията десетина граждани протестираха срещу увеличението на таксата и откритото преди година регионално депо:
Събираме боклуците на цяла България, достатъчно средства има, за да се обработват тия боклуци и въпреки всичко ямболии ще плащат наново, каза един от протестиращите пред микрофона на "Хоризонт".


authors:
Силвия Чолева
Автор

description: Когато е двадесетгодишна, Теофано Калояни (1967, Атина) дебютира с книгата „Смъртта на рицаря Челано и други истории“, посветена на родената през 1906 г. в Пловдив баба на авторката. Тринадесет години по-късно излиза „Истории от Светото писание“. Писателката израства в ...

title: Теофано Калояни - за литературата и за корените

maintext:
play
pause
stop
mute
unmute
max volume / Чуйте разговора с гръцката писателка Теофано Калояни Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Когато е двадесетгодишна, Теофано Калояни (1967, Атина) дебютира с книгата „Смъртта на рицаря Челано и други истории“, посветена на родената през 1906 г. в Пловдив баба на авторката. Тринадесет години по-късно излиза „Истории от Светото писание“. Писателката израства в Швеция, където родителите ѝ са политемигранти по време на военната хунта. Стилът на Калояни е специфичен, тя владее умението да съчетава гръцките митове и балканските легенди с библейски мотиви и древни предания, което прави книгите ѝ разпознаваеми сред останалите.Теофано Калояни беше гост на Софийския литературен фестивал. Освен въпросите около нейното творчество в разговора с водещия Йордан Ефтимов, много активна беше публиката. Оказа се, че тя познава добре творчеството на писателите от съседна Гърция, интересува се живо от българската следа в рода на Калояни и нейното отношение към Пловдив, откъдето семейството се преселва през 1926 година. Преводач беше Здравка Михайлова.


authors: Валя Апостолова - Кор. На Бнр В Кърджали

description: Девет опита за телефонни измами са извършени само за един ден в Кърджали. Мошениците се представяли като инспектор Стоев и искали да им бъдат хвърлени от терасата пари за задържане на телефонни измамници.Хората получавали дори заплахи, че жилищата им ще бъдат запалени, ако не...

maintext:
Девет опита за телефонни измами са извършени само за един ден в Кърджали.
Мошениците се представяли като инспектор Стоев и искали да им бъдат хвърлени от терасата пари за задържане на телефонни измамници.
Хората получавали дори заплахи, че жилищата им ще бъдат запалени, ако не съдействат.
Полицията в Кърджали отново предупреждава, че опитите за измами зачестяват по време на празници и съветва местните жители да не предават пари на непознати по никакъв повод.


description: В началото на визитата си в Прибалтийския регион американският сенатор Джон Маккейн потвърди военния ангажимент на страната си към Естония.Целта на тридневното посещение е да се уверят прибалтийските републики, че САЩ са няма да се откажат от защитата им. Сега, когато ставаме...

title: Джон Маккейн започна обиколката си в Прибалтийския регион

maintext:
В началото на визитата си в Прибалтийския регион американският сенатор Джон Маккейн потвърди военния ангажимент на страната си към Естония.
Целта на тридневното посещение е да се уверят прибалтийските републики, че САЩ са няма да се откажат от защитата им.
Сега, когато ставаме свидетели на неща, като кибер атаките, които се провеждат от Русия, Китай и други страни, продължаващата агресия в Крим и Източна Украйна, заплахите към Грузия, нашата връзка е по-важна, отколкото когато и да е било, заяви Джон Маккейн в Талин след срещата си с министър-председателя на Естония Юри Ратас.
Маккейн припомни, че САЩ провеждат разследване относно предполагаемата руска хакерска атака по време на президентските избори през ноември, но заяви, че към този момент няма доказателства, че руски кибер атаки са имали ефект върху резултата от тях.
Той съобщи още, че не очаква САЩ да свалят санкциите срещу Русия, които бяха наложени след анексирането на Крим през 2014-а.
В делегацията на Маккейн, който е и председател на сенатската комисия по въоръжените сили, участва и щатският сенатор Линдзи Греъм. Очаква се те да посетят Латвия утре.


description: Световната шампионка в ските за 2014 и 2015 година Анна Фенингер от Австрия се завръща след 14-месечно отсъствие. 27-годишната състезателка обяви, че ще вземе участие в гигантския слалом в Семеринг във вторник и сряда. Фенингер претърпя увреждане на кръстни връзки на дясното...

title: Анна Фенингер се завръща на пистата след пауза от 14 месеца

maintext:
Световната шампионка в ските за 2014 и 2015 година Анна Фенингер от Австрия се завръща след 14-месечно отсъствие.
27-годишната състезателка обяви, че ще вземе участие в гигантския слалом в Семеринг във вторник и сряда.
Фенингер претърпя увреждане на кръстни връзки на дясното коляно през октомври 2015 година.
"Завръщането ми за световната купа е много емоционален момент за мен. Имам нужда от много кураж. Все още съм далеч от най-добрата си форма, но е важно да опитам", Анна Фенингер.


authors:
Марта Младенова
Автор

description: Комисията за защита на потребителите (КЗП) е получила най-много сигнали за некачествени туристически услуги през коледните празници, съобщи председателят й Димитър Маргаритов. Той подписа меморандум за сътрудничество с Федерацията за защита на потребителите. Първите сфери, в...

title: КЗП е получила най-много сигнали за некачествени туристически услуги през коледните празници

maintext:
Комисията за защита на потребителите (КЗП) е получила най-много сигнали за некачествени туристически услуги през коледните празници, съобщи председателят й Димитър Маргаритов. Той подписа меморандум за сътрудничество с Федерацията за защита на потребителите.
Първите сфери, в които Комисията и неправителствената организация ще работят, са свързани с топлофикационните дружества, опасните стоки и банките.
Представители на федерацията на потребителите присъстват при отчитането на електромерите на абонати на ЧЕЗ, съобщи председателят й професор Йовчо Топалов:
За да може да сме сигурни,че няма надчитане на тези стойности.
След подписването на меморандума представители на неправителствената организация ще бъдат включени в проверките, организирани от Комисията за защита на потребителите, обясни Маргаритов.
По конкретни сигнали, отправени до федерацията или в рамките и на наши кампании, които в хода на цялата година осъществяваме.
Най-честите сигнали по празниците:
Са свързани с качеството на туристическия продукт, както обикновено се случва, но за радост, във все по-малко случаи - разминаване между това, което е било поето като ангажимент при организирането на пътувания, и това, което на място се предоставя.
Потребителите, подали сигнал до Комисията, ще бъдат компенсирани.


authors:
Анелия Торошанова
Автор

description: Защо единият родител след развода може да бъде лишен от правото да се вижда с непълнолетното си дете? Страдат ли децата от родителските конфликти? Как могат да бъдат защитени правата на родителя, който не отглежда детето, а след съдебно решение е с режим на виждане? Каква е...

title: До какво водят родителските войни?

maintext:
play
pause
stop
mute
unmute
max volume / Чуйте предаването Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Защо единият родител след развода може да бъде лишен от правото да се вижда с непълнолетното си дете? Страдат ли децата от родителските конфликти? Как могат да бъдат защитени правата на родителя, който не отглежда детето, а след съдебно решение е с режим на виждане?– това каза в рубриката „Очи в очи с д-р Петрова“ народният представител в 43-то Народното събрание д-р Султанка Петрова.Според Йордан Тодоров – председател на Фондация „Защита правата на децата“ и експрокурора, адвокат Захари Генов социалните доклади, внесени в съда често объркват съдбата и живота, както на децата, така и родителите.– категоричен е адвокат Генов. В предаването ще чуете казуса на Димитър Петров от град Търговище и коментара на Анна Конукова, началник-отдел „Закрила на детето“ към дирекция „Социално подпомагане“, град Варна.


description: Съединените щати изгониха руски дипломати и наложиха санкции на Москва заради хакерски атаки,свързани с президентските избори през ноември. Американският президент Барак Обама обяви, че мерките са взети след поредица предупреждения към руското правителство. Част от мерките са...

title: Съединените щати изгониха руски дипломати иналожиха санции на Русия заради хакерските атаки

maintext:
Съединените щати изгониха руски дипломати и наложиха санкции на Москва заради хакерски атаки,свързани с президентските избори през ноември.
Американският президент Барак Обама обяви, че мерките са взети след поредица предупреждения към руското правителство. Част от мерките са свързани с руски агенции, а други включват затварянето на две ползвани от руснаците сгради в Ню Йорк и Мерленд. Според американската страна зданията са използвани за разузнавателни цели.
Освен това Вашингтон обяви 35 руски дипломати за персона нон грата и им даде 72 часа за напускане на страната.
От руското външно министерство обявиха, че санкциите са контрапродуктивни и ще подкопаят възстановяването на двустранните отношения.


description: Най-малко 48 журналисти са били убити по света при изпълнение на служебните си задължения през 2016 г., съобщи Комитетът за защита на журналистите, цитиран от Асошиейтед прес. През 2015 г. убитите журналисти са били 72-ма. В доклад на органзацията се казва, че 26 от убитите тази година...

maintext:
Най-малко 48 журналисти са били убити по света при изпълнение на служебните си задължения през 2016 г., съобщи Комитетът за защита на журналистите, цитиран от Асошиейтед прес.
През 2015 г. убитите журналисти са били 72-ма. В доклад на органзацията се казва, че 26 от убитите тази година журналисти са загинали в бойни действия или кръстосан огън при отразяване на конфликти в Сирия, Ирак, Йемен, Либия, Афганистан и Сомалия. 18 от убитите пък са били съзнателно набелязани в отмъщение заради работата им.
Сирия е най-опасната страна за журналисти за пета поредна година. През 2016 г. там са убити 14 журналисти. По шестима журналисти са убити в Ирак и в Йемен.


description: Двама цивилни и трима полицаи бяха ранени при стрелба в Москва, предаде ТАСС, като се позова на руските власти. Това е станало по време на обиск на обитавана от стрелеца квартира в руската столица. След като прострелял петимата души, нападателят избягал в съседен апартамент,...

title: Петима души бяха ранени при стрелба в Москва, нападателят се самоуби

maintext:
Двама цивилни и трима полицаи бяха ранени при стрелба в Москва, предаде ТАСС, като се позова на руските власти. Това е станало по време на обиск на обитавана от стрелеца квартира в руската столица.
След като прострелял петимата души, нападателят избягал в съседен апартамент, където взел жена за заложник. След продължили няколко часа преговори с полицията нападателят освободил жената, а след това се застрелял. По случая се води разследване.


description: Полша и САЩ подписаха споразумение за доставка за полската страна на американски крилати ракети с далекобойност 980 километра. Това съобщи министерството на националната отбрана във Варшава, цитирано от ТАСС.Стойността на договора е 940 милиона злоти или 235 милиона долара,...

title: Полша купува от САЩ крилати ракети с обсег от 980 километра


authors:
Добромир Видев
Автор

description: Ръководството на БСП се срещна с руския посланик у нас Анатолий Макаров. Председателят на БСП-София Калоян Паргов заяви, че са били обсъдени възможностите за излизане от кризата в българо-руските отношения:През цялата тази година сме заявявали, че е крайно време България да има...

title: Ръководството на БСП обсъди с руския посланик отношенията България - Русия

maintext:
Ръководството на БСП се срещна с руския посланик у нас Анатолий Макаров. Председателят на БСП-София Калоян Паргов заяви, че са били обсъдени възможностите за излизане от кризата в българо-руските отношения:
През цялата тази година сме заявявали, че е крайно време България да има едно отговорно и балансирано отношение и политика както на изток, така и на запад. Това означава диалог, а това, че сме членове на ЕС и НАТО, не отменя търсенето на реализация на национални интереси и в трети страни и специално с Русия.


description: Стотици деца от домове минаха през ателие "Прегърни ме". Има значение, че някои от тях получиха нова посока, каза в "12+3" Милена Нейова. Тя прочете писмо от едно от тези деца и добави, че такива съдби са смисълът на това, което прави тя и ателието. То съществува вече 12...

title: Милена Нейова: Ако можеш да направиш добро, направи го сега

maintext:
play
pause
stop
mute
unmute
max volume / Интервю на Людмила Железова с Милена Нейова Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
, каза в "12+3". Тя прочете писмо от едно от тези деца и добави, чена това, което прави тя и ателието. То съществува вече 12 години.
Ако можеш да направиш нещо добро, не изпускай момента. Направи го сега и веднага. Ако има близък човек и на него можеш да помогнеш, направи го - това е коледното пожелание на Милена Нейова.
Чуйте интервюто в звуковия файл.


description: В старопланинския курорт "Беклемето" от днес отваря голямата ски писта. Хотелите в района са пълни за новогодишните празници, като част от туристи с резервации вече са пристигнали в курорта. От ски центъра на "Беклемето" съобщиха, че двете писти ще работят от 9 до 16.30...

title: В старопланинския курорт "Беклемето" отваря голямата ски писта

maintext:
В старопланинския курорт "Беклемето" от днес отваря голямата ски писта. Хотелите в района са пълни за новогодишните празници, като част от туристи с резервации вече са пристигнали в курорта.
От ски центъра на "Беклемето" съобщиха, че двете писти ще работят от 9 до 16.30 часа, а след Нова година ще има възможност и за нощно каране на малката писта от 18.30 до 22 часа. Въпреки че в последните дни в курорта вали сняг за подготовката на пистите се използва и изкуствен.
Дневната карта за влека за възрастни е 15 лева, а за пенсионери и деца 7 лева. Ски центърът предлага оборудване, екипировка и ски учители.


description: Пъзелът от версии за причината за катастрофата на руския самолет Ту-154, с който над Черно море загинаха 92-ма души, тепърва ще се подрежда, коментира в ефира на "Хоризонт" журналистът Александър Богоявленски, който води предаване за авиация. Той припомни, че основните версии за...

title: А. Богоявленски: Пъзелът от версии за причината за катастрофата на руския самолет Ту-154 тепърва ще се подрежда

maintext:
И четирите версии все още се разглеждат, а те са именно: техническа повреда, за която говори и този запис (от черната кутия на самолета, че има проблем със задкрилките – бел. ред.); вероятност за пилотска грешка, некачествено гориво или попадане на чужди тела в двигателите. Очевидно тази последна версия – с неизправност в двигателите, може да отпадне, но по другите тепърва ще се работи.
Александър Богоявленски отбеляза, че метеорологичните условия по време на излитането на самолета са били такива, че е много вероятно да се е получило и обледяване на крилата на машината, което е критично във фазата на излитане:
Така че този проблем със задкрилките донякъде ме насочва отново в плоскостта на тази теория (за възможно обледяване на крилете – бел.ред.), защото един от проблемите, които ледът по крилото може да предизвика, е именно проблем със задкрилките, а те са критични във фазата на издигане на самолета.
Още нещо важно, което можем да отбележим, са думите на екипажа – на капитана на самолета към кулата, малко преди да излети, че избира да използва цялата дължина на пистата – цялото протежение на пистата, тъй като самолетът е тежък – тоест освен 92-мата пътници на борда имало и достатъчно голямо количество товар, така че и капитанът, и екипажът да предпочетат по-голямо разстояние за излитане.
Александър Богоявленски отбеляза още, че през изминаващата година авиоинцидентите са били по-малко, в сравнение с миналата и по-миналата година:
2016-а беше доста сигурна за авиацията. Повечето инциденти въобще в индустрията – не само в полет, не само самолетни, а и по летища, бяха свързани по-скоро със сигурността и с промените в глобалната сигурност на геополитическо ниво – терористичните заплахи, новите начини, по което терористите се отнасят към тази свръхчувствителна индустрия, каквато е авиационната. Имаше инциденти с взривяване на самолети, но чисто авиационни инциденти, свързани с технически проблеми, грешки на пилотиране или грешки в системата, имаше много малко.
Тоест можем да твърдим смело, че тенденцията е обратна – а именно – към все по-нарастващ контрол и подобряване на чисто авиационните операции, но пък, от друга страна, това означава, че индустрията като цяло трябва още по-сериозно да се отнася към терористичната заплаха.
Цялото интервю може да чуете от звуковия файл.


description: Бившият управител на централната банка на Германия Ханс Тетмайер е починал във вторник на 85-годишна възраст, обяви в специално съобщение Бундесбанк. Тетмайер ръководеше водещата немска финансова институцията от 1993 до 1999 година, допринасяйки за преминаването на страната от...

title: Бившият управител на Бундесбанк Ханс Тетмайер почина на 85-годишна възраст

maintext:
Бившият управител на централната банка на Германия Ханс Тетмайер е починал във вторник на 85-годишна възраст, обяви в специално съобщение Бундесбанк.
Тетмайер ръководеше водещата немска финансова институцията от 1993 до 1999 година, допринасяйки за преминаването на страната от собствената ѝ валута - германската марка, към еврото, което понастоящем се споделя с други 18 държави - членки на еврозоната.
Като президент той беше пример за независимостта и стабилността на Бундесбанк, допълни централната банка.
Ханс Тетмайер беше един изключителен президент, отбеляза настоящият управител на Бундесбанк Йенс Вайдман.


authors:
Георги Петровски
Автор

description: България ще отбележи исторически антирекорд за най-малко родени деца през годината, откакто се води статистика по този показател, установява ТРУД, позовавайки се на bTV. По последни данни за 2016-а на територията на страната са родени 59 633 бебета и вероятно до края на годината този...

title: Здраве и стил на живот - избрано от печата

maintext:
България ще отбележи исторически антирекорд за най-малко родени деца през годината, откакто се води статистика по този показател, установява ТРУД, позовавайки се на bTV. По последни данни за 2016-а на територията на страната са родени 59 633 бебета и вероятно до края на годината този брой ще прескочи границата от 60 000. В статистиката досега най-малко са били ражданията през 1997 година - 64 125. За сравнение през 1950 г. новородените са били почти три пъти повече, или 182 571. Само в три области на България тази година има по-голям брой раждания от миналата – във Велико Търново (с 286), София – 177, и Бургас (където ръстът обаче е минимален, 16). Особено голям отрицателен прираст има в област Пловдив (-425), а най-големият относителен отрицателен прираст е в Хасково.
Виж повече
Само 40% от българите се чувстват щастливи, отбелязва СТАНДАРТ. Близо две трети от хората по света казват, че се чувстват щастливи, докато у нас този процент е 43. 42% са оптимисти за икономическите перспективи през 2017 г., но едва 12% от българите очакват през настъпващата година да има икономически подем. Това показват данните от 40-то годишно глобално изследване на световната асоциация УИН/"Галъп интернешънъл", наречено "Край на годината". То отчита, че щастието по света се повишава, въпреки спада на доверието в икономиката.
Виж повече
Учителите да минават на психотест през период между 3 и 5 години. Такава промяна в наредбата, която изискваше ежегодни медицински прегледи при психиатър за педагозите, е приета от Отрасловия съвет на МОН, научаваме от МОНИТОР. Какви обаче ще бъдат окончателните текстове все още не е ясно, защото промените трябва да бъдат съгласувани и приети и от здравното министерство. Психотестовете обаче остават задължителни за новите учители, преди да бъдат назначени на работа.
За промени на Наредба 4, която беше спусната от здравното ведомство, се заговори след масовото недоволство на учителите, породено от идеята да подлежат на преглед при психиатър всяка година. Според наредбата длъжността на учител не може да се заема от лице, страдащо от шизофрения, психични и поведенчески разстройства, включително такива, които включват злоупотреба с алкохол. Учителската професия не е подходяща и за лица с епилепсия, разстройства на настроението, както и с налудни разстройства, свързани с личностнова и поведенческа промяна. В класните стаи не бива да попадат и лица, страдащи от т.н. разстройства на сексуалното влечение като педофилия, психични разстройства като алцхаймер, съдова деменция, други деменции и белодробна туберкулоза с бацилоотделяне.
Виж повече
За учител трябва сърце, а не само диплома, казва пред СТАНДАРТ Марияна Митова, директор на 11 ОУ "Христо Ботев" в Благоевград, носител на приза "Любим учител":
Напоследък много се обсъжда какво може да накара младите да се обърнат към учителската професия, защото голяма част от преподавателите са в напреднала възраст. Трябва да се знае, че не е никак лесно да преподаваш, да приковеш вниманието на децата, да ги накараш да те харесват, да те обичат, да запалиш искрата на знанието. Проблемът е, че трудно можем да мотивираме младите кадри. Като директор наблюденията ми е, че няма "възкръсване" на значението на на нашата учителска професия сред тези, които идват след нас. За сегашните заплати те въобще не искат да чуят да влязат в класната стая. Още повече, че трудно се справят с преподаването, най-често не знаят как да подходят към учениците.
Виж повече
Новата 2017 година ще е по-скъпа за шофьори и пушачи, показва проверка на ТРУД. Застрахователи вдигат цената на задължителната застраховка „Гражданска отговорност“ поне с 10% през 2017 г., а енергийни експерти прогнозират бензин и дизел да поскъпнат с 3-4 стотинки при ново рязко повишение на петрола.
Виж повече
Пръснахме 170 млн. лв. за онлайн пазар по Коледа, извежда в заглавие МОНИТОР. Това е около 1/3 от годишния оборот в сектора, показа проучване на „Монитор“. Традиционно пазаруващите електронно изхарчват близо 30% от бюджета за онлайн покупки именно преди празниците в края на годината, а българите най-често отделят по 500 лв. на година за пазар през интернет. Окончателните данни ще станат ясни през февруари, когато различните финансови институции ще дават данни за плащания към интернет търговци. Все пак очакванията са да има ръст в оборотите от около 10-20 на сто. Такива са тенденциите в последните години, прогнозите са той да се запази, като няма причина да се мисли за някакви резки промени.
Виж повече
СТАНДАРТ откроява 10-те неща, с които ще запомним 2016-а
1. Спокойствието свърши
2. Анонимки и тролове диктуват световния ред
3. Брекзит и Тръмп
4. Сбогом на великите
5. Няма кой да управлява
6. Все още имаме сърце
7. Най-лошото е най-доброто
8. Носталгията печели
9. Нобел се взима и с пеене
10. С всичко се свиква
Виж повече
И за десерт, предновогодишно и есенцията на шегите в нета: 2016 да си ходи бързо! Залостете се вкъщи, а някой да скрие Боно!


description: Явно българските граждани имат доверие в Европейския съюз и в правилата, които са установени там, и се стремят към повече правила – нещо, което липсва в нашата държава. Така Владимир Кисьов от Европейския институт коментира пред "Хоризонт" последните данни на...

title: Вл. Кисьов: Олигархията и мафията не обичат правила, те си имат достатъчно лоби в парламентите в цяла Европа

maintext:
play
pause
stop
mute
unmute
max volume / Интервю на Емилия Антова с Владимир Кисьов Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Владимир Кисьов
Да си сложим ръка на сърцето – какво се случи през последните години в съдебната реформа, има ли такава, колко бързо се гледат делата, в коя друга държава съдии излизат на протест срещу бранша си, срещу ВСС… Това насажда допълнително недоверие в гражданите срещу самата система. Тези факти са абсолютно тревожни
Олигархията и мафията не обичат правила, а те си имат достатъчно голямо лоби в парламентите не само в България, в цяла Европа – да не допускат и установяване на такива правила, които гарантират много по-голям контрол в това, което се случва в обществото. Не ме учудва, че трудно пробиват, трудно приемат правилата, антикорупционни закони, правилата за обществените поръчки, за повече публичност, повече отчетност – на магистрати и т.н.
Явно българските граждани имат доверие в Европейския съюз и в правилата, които са установени там, и се стремят към повече правила – нещо, което липсва в нашата държава. Такаот Европейския институт коментира пред "Хоризонт" последните данни на Евробарометър, според които българското правосъдие е рекордьор по недоверие в ЕС:Много отдавна, още от началото на прехода, затворите са затворени за министри, допълни Кисьов, анализирайки паралела с правосъдната система на Румъния:
Цялото интервю на Емилия Антова с Владимир Кисьов е в звуковия файл.


description: Над 4 000 бунтовнически бойци са напуснали сирийския град Алепо през последните няколко часа, обяви Международният комитет на Червения кръст, цитиран от Франс прес. Те са били евакуирани в частни автомобили и микробуси от източната част на Алепо, която беше под контрола на...

title: Над 4 хиляди бунтовници са били евакуирани от Алепо през последните няколко часа

maintext:
Над 4 000 бунтовнически бойци са напуснали сирийския град Алепо през последните няколко часа, обяви Международният комитет на Червения кръст, цитиран от Франс прес. Те са били евакуирани в частни автомобили и микробуси от източната част на Алепо, която беше под контрола на бунтовниците през последните четири години.
По данни на Червения кръст общо около 34 хиляди души вече са напуснали контролираните от бунтовниците райони на Алепо. Евакуацията се осъществява в рамките на споразумение с президента Башар Асад, което ще позволи на правителствените войски да поемат контрола над целия град след години на ожесточени боеве.
Евакуирането на цивилните и бунтовниците започна миналата седмица, но през последните дни беше затруднено от снеговалеж и ниски температури. Очаква се евакуацията да продължи през целия ден, през нощта и най-вероятно утре. Предстои още хиляди души да бъдат транспортирани извън града, уточняват от Червения кръст.


description: Българският патриарх Неофит отправи традиционното си приветствие към българите за настъпващото Рождество Христово:Възлюбени в Господа чеда на Светата ни Църква, обични братя и сестри, в тихата и свята нощ на Рождеството на Божия син сърцата и мислите ни отново се...

title: Патриарх Неофит: Нека в тази нощ отворим сърцата и душите си за радостта на Рождеството на Спасителя

maintext:
play
pause
stop
mute
unmute
max volume / Приветствие на патриарх Неофит към българите за настъпващото Рождество Христово Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Българският патриарх Неофит отправи традиционното си приветствие към българите за настъпващото Рождество Христово:
Възлюбени в Господа чеда на Светата ни Църква, обични братя и сестри, в тихата и свята нощ на Рождеството на Божия син сърцата и мислите ни отново се устремяват към Витлеемската пещера, където с раждането на Богомладенеца за целия свят настъпи нова епоха и откъдето за всеки изгря нова надежда и вече никой не е сам, защото с нас е Бог, казва в приветствието си към българите Негово светейшество.
Патриарх Неофит призовава: В тази нощ на радостта и на надеждата бързаме и ние заедно с пасторите и мъдреците да се поклоним пред величието на безпределната Божия любов, да прославим заради нас и нашето спасение въплътилият се Бог и да приемем светлина от незалязващата светлина, изгряла в нашия свят с идването на Богомладенеца. Вестта за Христовото раждане отново оттеква навсякъде около нас: в нашите храмове и в нашите домове, в нашите души и в нашите сърца, тържествено възвестявайки настъпването на благоприятната Господна година и началото на Богодаруваното ни Спасение.
В светлината и в благодатния мир на тази свята нощ никой около нас не трябва да остава сам и безнадежден, лишен от утеха, внимание и любов, защото затова дойде сред нас Христос, за да дарува на всички ни мир, надежда, светлина и живот и призовава към Себе си всички отрудени и обременени, онеправдани и обезнадеждени, защото такава е Божията Свята воля - бедните духом да наследят Царството, плачещите да се утешат, гладните и жадни за правда да се наситят, чистите по сърце да видят Бога и всички да се нарекат синове Божии и Божии приятели и да наследят Царството, приготвено за чедата на Небесния ни Отец още от Създание Мира.
Затова възлюбени, нека в тази нощ отворим сърцата и душите си за радостта на Рождеството на Спасителя и за всички наши ближни, които са в недостиг и нужда, в беда и в лишение, в страдание и безутешност и като видим в тях Самият днес раждащ се за нас Господ, да бъдем негови истински следовници и подражатели в изява на онази дейна любов, на който сам Той ни учеше и към която ни призоваваше. Нека в святата и благословена нощ на Рождеството проблесналата с идването на Богомладенеца светлина грее навсякъде около нас и чрез нас, свидетелствайки за величието на Божия промисъл и за необятната Божия любов и грижа за всички нас, казва още в посланието си към българите патриарх Неофит.
Приветствието на Негово светейшество завършва с поздрава: Сътворените по Негов образ и по Негово подобие любими и свидни Негови чеда в светлата нощ на Боговъплъщението отечески поздравявам всички вас, верните чеда на Светата ни Църква с настъпващият Рождественски празник и отправям Първосветителски благосов към събралите се около празничната трапеза на Бъдни вечер за мирни и щастливи дни, за благоденствие на вашите домове, обични чеда и близки.
Благодатта, мирът и любовта на Раждащият се Богомладенец да бъдат с всички нас. Честито Рождество Христово!
Посланието на патриарх Неофит в навечерието на Рождество Христово ще чуете в ефира на "Хоризонт" в 19 часа, както и от звуковия файл.


description: Това са ни реалностите, при тези условия работим. Това е абсурдно, но е било и много по-зле, защото преди няколко години тук и вода нямахме, и електричество нямахме, и тоалетна нямахме, но пак сме печелили златни медали. Идеологията е такава, че човек трябва да работи, не трябва да...

title: Т. Теодосиев: Твърде много хора искат да не се нарушава статуквото

maintext:
play
pause
stop
mute
unmute
max volume / Интервю на Венелина Попова с Теодосий Теодосиев Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Това са ни реалностите, при тези условия работим. Това е абсурдно, но е било и много по-зле, защото преди няколко години тук и вода нямахме, и електричество нямахме, и тоалетна нямахме, но пак сме печелили златни медали. Идеологията е такава, че човек трябва да работи, не трябва да се отчайва. Отчаянието, унинието е смъртен грях!
Това каза за предаването „12+4“ по „Хоризонт“ учителят по физика Теодосий Теодосиев, който стои зад подготовката на повечето ни златни медалисти от международни състезатния по Физика за ученици по повод разрухата в училището, където се помещава кабинетът му и допълни:
Българинът няма отношение към общата собственост. Това ни е наследство от онази епоха, в която живяхме половин век, когато нямаше свобода на съвестта. Ето, сега сме Коледа - празник, който много хора възприемат като поредното пиянско мероприятие. Те не могат да разберат, че това е празник на един друг морал.
Теодосиев отново нарече матурите и поставянето на оценки в училище „зона на организирана престъпност“ и припомни за протеста срещу него заради това, че е написъл слаби оценки на ученици, които не са показали знания.
На предишния министър на просветата - проф.Танев, бях му казал, че който се осмели да направи истинските реформи в образованието, ще загуби следващите избори. Министър Танев загуби още преди да са дошли изборите. Него го махнаха много бързо. Това са ни реалностите, наистина - твърде много хора искат да не се нарушава статуквото. Може да живеят в мизерия, ама това си е тяхната мизерия, те са свикнали на тази мизерия и не искат повече. Крайният резултат е, че има един най-честен народ в Европа - това са германците, които са локомотивът на икономиката на цяла Европа и се опитват да носят на гърба си всички останали, а ние сме най-нечестните в цяла Европа и, по напълно естествен начин - на опашката.
В Германия, поне преди години беше такава системата, накрая на всеки месец в училище идват външни хора да изпитват по всичко. Хора, които не знаят кое е детето на кмета, на попа, на даскала, на колежката или на директора на училището. Тогава ученикът работи, защото знае, че външен човек, който не го познава, ще дойде да го изпита. Учителят работи, защото знае, че други ще му оценяват резултатите от труда. При нас никой не иска да е честно оценяването.
Докато обществото се грижи само за тези, които паразитират на гърба му, то няма да окаже никакво внимание на тези, които би трябвало да го изтеглят от калта, допълни той:
Във всеки народ има всякакви хора и всяко общество може да понесе известен процент вредни елементи, които вредят на здравето на обществото. То е като живият организъм - понася известен процент болестотворни бактерии, справя се с тях, а когато станат твърде много се разболява и може малко да поумре. И с държавите е така. Има някакъв процент, който е поносим. Навсякъде може да има корупция, навсякъде може да има престъпници, злодеи и т. н., но когато станат твърде много, това убива обществото като цяло. Ние вече сме на границата. Анамнезата е за твърде тежко заболяване и нещата отиват натам, че може малко да поумре обществото ни и, ако нещо се опитвам да правя, това е да спасявам децата.


description: Весели , топли и светли празници от спортната редакция на БНР...

maintext: Баскетболният „Лукойл Академик“ победи „Балкан“ с 94:68 т. като в Правец в мач от 10-ия кръг на първенството. Така шампионите са отново на върха в Националната баскетболна лига с една точка повече от Берое. Дани Гибсън бе най-резултатен за успеха с 23 точки, силен мач изигра и Павлин Иванов, който завърши със 17 точки и 8 борби. За „Балкан“..


description: Италия ще бъде домакин на среща на министрите на културата от групата на седемте (Г-7). Тя ще се състои във Флоренция в края на март следващата година, обяви министърът на културата на Италия Дарио Франческини. Темите ще бъдат защитаването на културното наследство, борбата с...

title: През март ще се състои среща на министрите на културата от Г-7

maintext:
Италия ще бъде домакин на среща на министрите на културата от групата на седемте (Г-7). Тя ще се състои във Флоренция в края на март следващата година, обяви министърът на културата на Италия Дарио Франческини.
Темите ще бъдат защитаването на културното наследство, борбата с трафика на художествени и исторически артикули и използването на културата като инструмент за диалог.
Форумът ще бъде част от подготовката за Срещата на върха на лидерите от Г-7 – Великобритания, Канада, Франция, Германия, Италия, Япония и Съединените американски щати, която ще се състои в Сицилия в края на май.


authors:
Росица Кавалджиева
Автор

description: Младият диригент Константин Добройков – американски възпитаник и част от екипа на Пловдивдската опера, беше поканен за запис от продуцентите от Музикалната къща на Българското национално радио. Той записа в Първо студио със Симфоничния оркестър на Радиото Увертюрата из...

title: Константин Добройков: За мен е чест да дирижирам Симфоничния оркестър на БНР

maintext:
play
pause
stop
mute
unmute
max volume / Разговор на Росица Кавалджиева с Константин Добройков Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Младият диригент Константин Добройков – американски възпитаник и част от екипа на Пловдивдската опера, беше поканен за запис от продуцентите от Музикалната къща на Българското национално радио. Той записа в Първо студио със Симфоничния оркестър на Радиото Увертюрата из операта „Руслан и Людмила“ от Глинка.
Чуйте в звуковия файл какво сподели младият музикант пред микрофона на предаването „Каста дива” за вълнението от дебютния си запис с Радиооркестъра, за творческите предизвикателства в музиката на Глинка, за музикалните си предпочитания и мечти.


description: Благодарение на добрите дела, които извърши през 2016 г., певицата Бионсе оглави класация за знаменитости с най-големи заслуги към благотворителната дейност, съобщи "Контактмюзик". С ангажираността си към каузите на редица благотворителни организации, чиито инициативи...

title: Бионсе измести Тейлър Суифт в класация за благотворителност

maintext: Благодарение на добрите дела, които извърши през 2016 г., певицата Бионсе оглави класация за знаменитости с най-големи заслуги към благотворителната дейност, съобщи "Контактмюзик".С ангажираността си към каузите на редица благотворителни организации, чиито инициативи подкрепи през годината, допринесе за насочване на общественото внимание към тях и помогна за набирането на средства, Бионсе измести от първото място певицата Тейлър Суифт в годишния списък на сайта Do.Something.org.Суифт, която заемаше челната позиция през последните четири години, е отстъпила на трето място. Между двете дами със своите благотворителни прояви се нарежда Лин-Мануел Миранда - звездата и създател на хитовия бродуейски мюзикъл "Хамилтън".В Топ 10 на най-щедрите знаменитости попадат също Деми Ловато, Шайлин Удли, Джон Сина, Майли Сайръс, Лейди Гага, Зендая и Джеси Уилямс.


authors:
Капка Тодорова - Кор. На Вестник
Часа
В Германия
Автор

description: Министърът на вътрешните работи на Италия Марко Минити, съобщи на официална пресконференция, че заподозреният за атентата в Берлин Анис Амри е бил застрелян при престрелка с полицията в Милано, съобщи АФП. Амри е бил спрян за рутинна проверка около 3 часа тази сутрин в...

title: Издирваният за атентата в Берлин Анис Амри е бил застрелян в Милано

maintext:
Министърът на вътрешните работи на Италия Марко Минити, съобщи на официална пресконференция, че заподозреният за атентата в Берлин Анис Амри е бил застрелян при престрелка с полицията в Милано, съобщи АФП. Амри е бил спрян за рутинна проверка около 3 часа тази сутрин в района на железопътна гара в предградие на Милано. Мъжът извадил пистолет от раницата, след като полицаи му поискали документи за самоличност. В последвалата престрелка Амри е бил убит, а един полицай е бил ранен.
Позовавайки се на полицейски източници, ARD съобщи, че мъжът е бил идентифициран по пръстови отпечатъци.
По-рано информацията съобщи Ройтерс, като се позова на източници от италианските сили за сигурност.
При атентата на коледен пазар в понеделник в Берлин загинаха 12 души, а близо 50 бяха ранени.
Междувременно германската полиция залови двама братя от Косово, които са планирали атентат в търговски в Оберхаузен.
Антитерористични части атакуваха кварталите "Марксло" и "Брукхаузен" в Дуисбург и арестуваха двама души, заподозрени в организирането на атентат. Става дума за двама братя от Косово на 28 и 31 години. Повече детайли засега не са известни. Обискирано е едно жилище и няколко автомобила.


authors:
Катя Пеева - Кор. На Бнр В Гърция
Автор

description: Извънредни полицейски екипи по контрол на трафика са разположени по цялата пътна мрежа на Гърция през 20 километра. Пуснаха зелена вълна на изходите на градовете за олесняване на трафика. Ограничиха движението на тежкотоварни автомобили.Денонощен е контролът за превишена...

title: Засилен е контролът на движението в Гърция в навечерието на Нова година

maintext:
Извънредни полицейски екипи по контрол на трафика са разположени по цялата пътна мрежа на Гърция през 20 километра. Пуснаха зелена вълна на изходите на градовете за олесняване на трафика. Ограничиха движението на тежкотоварни автомобили.
Денонощен е контролът за превишена скорост и употреба на алкохол. Налагат се високи глоби за непоставени предпазни колани.
Често спират и коли за проверка на документите на пътниците, като част от акцията срещу трансфер на нелегални мигранти. Проверяват всички тирове по пристанищата.
От съображение за сигурност проверяват колите, влизащи от България да не пренасят в туби бензин. Видимо засилен е трафикът от и към граничните пунктове с България. Хиляди гърци днес потеглиха вече към българските ски-курорти.
Под засилена полицейска охрана са летища, пристанища и магазини.
Днес се очаква нова вълна от ниски температури и сняг. На рискови участъци се изискват вериги.


authors:
Силвия Чолева
Автор

description: Трети и четвърти брой на сп. „Страница“ са вече при читателите. Няма друго българско литературно списание, което така последователно да рецензира книги на българските автори, да бъде поле на най-новата българската литература. В същото време „Страница“ публикува...

title: Два нови броя на сп. „Страница“

maintext:
play
pause
stop
mute
unmute
max volume / Чуйте разговора в „Артефир“ с Младен Влашки Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Трети и четвърти брой на сп. „Страница“ са вече при читателите. Няма друго българско литературно списание, което така последователно да рецензира книги на българските автори, да бъде поле на най-новата българската литература. В същото време „Страница“ публикува преводи и критика на и за чуждестранни автори. В този смисъл списанието се превърна през годините в национален лидер. В неговите два последни броя отново можем да прочетем нови творби на български поети и писатели, както и интервюта и произведения на авторите, гостували на Европейските писателски срещи в Пловдив тази година. Критическите страници на Гергина Кръстева, Татяна Ичевска, Здравко Дечев, Младен Влашки се допълват от отзивите на Ангел Дюлгеров и Мехмед Атипов. Акценти на броевете съответно са 25-годишнината на издателство „Хермес“ и 80-годишнината на големия ни поет Николай Кънчев. Интерес предизвикват и обзорите на литературната периодика и на драматургията от Младен Влашки и Митко Новков в трети брой, както и преводният текст на Ян Кот за „Кориолан“ на Шекспир в последния брой за 2016. Разбира се, в двете книжки има още много за четене през студените зимни дни.


description: "Лукойл Академик" записа загуба във втората групова фаза на турнира за Купата на ФИБА Европа. Шампионите ни отстъпиха пред "Енисей" (Красноярск) със 71:92 точки. "Студентите" не се представиха на ниво в Арена Север в Красноярск и допуснаха първо поражение. "Лукойл...

title: "Лукойл Академик" със загуба от "Енисей"

maintext:
"Лукойл Академик" записа загуба във втората групова фаза на турнира за Купата на ФИБА Европа. Шампионите ни отстъпиха пред "Енисей" (Красноярск) със 71:92 точки. "Студентите" не се представиха на ниво в Арена Север в Красноярск и допуснаха първо поражение. "Лукойл Академик" изоставаше в резултата през целия мач, като в края разликата в точките набъбна на повече от 20 точки в полза на руснаците.
Най-резултатни за българския отбор бяха Дани Гибсън и Христо Захариев с по 15 точки, а Филип Виденов добави 13 точки и 5 борби. За домакините се отличи Владимир Пичкуров с 16 точки.
В третия кръг от групата "Лукойл" посреща холандския "Донар" (Грьонинген) на 4 януари.


description: От Националният осигурителен институт информират, че последните преводи към банките за тази година на парични обезщетения за болест и майчинство ще бъдат извършени на 28 декември.Сумите ще постъпят по сметките на получателите им на 29 декември. Преводите ще включват...

title: Последните плащания по линия на НОИ идват на 29 декември

maintext:
От Националният осигурителен институт информират, че последните преводи към банките за тази година на парични обезщетения за болест и майчинство ще бъдат извършени на 28 декември.
Сумите ще постъпят по сметките на получателите им на 29 декември. Преводите ще включват обезщетенията по представените в териториалните поделения на НОИ документи, по които е преценено, че осигурените имат право.
Първите суми на обезщетения за болест и майчинство през 2017 година ще постъпят по банковите сметки на лицата на 5-и януари, информират от НОИ.
Изплащането на пенсиите за първия месец на следващата година ще започне на 9-ти и ще приключи на 20-ти януари.


description: През изминаващата година около ядренатани енергетика отново имашемного шум, особено около АЕЦ Белене!.Как обаче се вписва тя  в общата картина на този сегмент от енергетиката? Според изпълнителния секретар на Българския атомен форум БУЛАТОМ Станислав Георгиев Европа,...

title: Как се разви ядрената енергетика по света през 2016-та година?

maintext:
play
pause
stop
mute
unmute
max volume / Репортаж на Юлияна Корнажева за предаването ''Преди всички'' Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
През изминаващата година около ядренатани енергетика отново имашемного шум, особено около АЕЦ Белене!.Как обаче се вписва тя в общата картина на този сегмент от енергетиката?
Според изпълнителния секретар на Българския атомен форум БУЛАТОМ Станислав Георгиев Европа, като цяло „се ослушва“ за бъдещето на ядрената си енергетика, тъй като икономическото ниво на страните е високо и те не са изправени пред непосредствен избор:
ЕК все още се срамува да употребява думата „Ядрена енергетика“. Замества я с „беземисионни източници“ и други подобни. Страни като Франция и Финландия строят активно атомни централи. Страни като Полша, Румъния и България имат програми за развитие на ядрената енергетика.
Развиващите се страни като Китай, Индия, Пакистан също активно строят атомни централи. Там това е безалтернативно, обясни Георгиев.
Бяха въведени в Русия един блок - хилядник от трето поколение, един блок на бързи неутрони. В Индия един блок беше въведен, в Китай - 5 блока влязоха в експлоатация, в Пакистан - един блок, в Южна Корея - един блок, в Щатите - един блок. Тоест, ядрената енергетика върви напред, но така или иначе не е това темпо, което имахме преди време.
Египет и Йордания са направили първите си стъпки към Атомната енергетика през 2016 г. допълни той, а ЮАР е започнала изграждането на нови мощности
Георгиев изтъкна, че Швейцария, която е от най-богатите страни в Европа е решила на референдум да продължи да развива атомната си енергетика.
Годината е била успешна и за АЕЦ „Козлодуй“, която е получила становище, че Пети блок може да работи още 30 години. Ядрената енергетика става все по мултинационална, посочи още Георгиев.